title: 2011 m. sausio 20 d. Komisijos direktyva 2011/6/ES, kuria iš dalies keičiama Tarybos direktyva 91/414/EEB, įtraukiant veikliąją medžiagą buprofeziną  Tekstas svarbus EEE

text:
21.1.2011

               LT

               Europos Sąjungos oficialusis leidinys

               L 18/38

         KOMISIJOS DIREKTYVA 2011/6/ES
   2011 m. sausio 20 d.
   kuria iš dalies keičiama Tarybos direktyva 91/414/EEB, įtraukiant veikliąją medžiagą buprofeziną
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Komisijos reglamentuose (EB) Nr. 451/2000 (2) ir (EB) Nr. 1490/2002 (3) nustatytos Direktyvos 91/414/EEB 8 straipsnio 2 dalyje nurodytos darbo programos išsamios trečiojo etapo įgyvendinimo taisyklės ir nustatytas veikliųjų medžiagų, kurias reikia įvertinti dėl to, ar galima įtraukti į Direktyvos 91/414/EEB I priedą, sąrašas. Tame sąraše yra buprofezinas. Komisijos sprendimu 2008/771/EB (4) buvo nuspręsta buprofezino neįtraukti į Direktyvos 91/414/EEB I priedą.

               (2)

               Pirminis pranešėjas (toliau – pareiškėjas), vadovaudamasis Direktyvos 91/414/EEB 6 straipsnio 2 dalimi, pateikė naują paraišką prašydamas taikyti skubos tvarką, nustatytą 2008 m. sausio 17 d. Komisijos reglamento (EB) Nr. 33/2008, nustatančio išsamias Tarybos direktyvos 91/414/EEB nuostatų taikymo taisykles, susijusias su veikliųjų medžiagų, įtrauktų į šios direktyvos 8 straipsnio 2 dalyje nurodytą darbų programą, bet neįtrauktų į jos I priedą, vertinimo įprasta ir skubos tvarka (5), 14–19 straipsniuose.

               (3)

               Paraiška pateikta Jungtinei Karalystei, kuri Reglamentu (EB) Nr. 33/2008 buvo paskirta ataskaitą rengiančia valstybe nare. Nustatytų skubos tvarkos terminų buvo laikytasi. Veikliosios medžiagos specifikacija ir nurodytos paskirtys yra tokios pačios, kokios nustatytos Sprendimu 2008/771/EB. Paraiška taip pat atitinka kitus Reglamento (EB) Nr. 33/2008 15 straipsnyje nustatytus turinio ir tvarkos reikalavimus.

               (4)

               Jungtinė Karalystė įvertino pareiškėjo pateiktą naują informaciją ir duomenis ir 2009 m. rugpjūčio mėn. parengė papildomą ataskaitą. 2009 m. rugpjūčio 21 d. ji šią ataskaitą pateikė Europos maisto saugos tarnybai (toliau – Tarnyba) ir Komisijai.

               (5)

               Tarnyba papildomą ataskaitą perdavė kitoms valstybėms narėms ir pareiškėjui, kad jie galėtų pateikti pastabų, ir gautas pastabas persiuntė Komisijai. Vadovaudamosi Reglamento (EB) Nr. 33/2008 20 straipsnio 1 dalimi ir Komisijos prašymu, valstybės narės ir Tarnyba kartu persvarstė papildomą ataskaitą. Tada Tarnyba 2010 m. gegužės 21 d. pateikė Komisijai išvadą dėl buprofezino (6). Vertinimo ataskaitos projektą, papildomą ataskaitą ir Tarnybos išvadas valstybės narės ir Komisija persvarstė Maisto grandinės ir gyvūnų sveikatos nuolatiniame komitete ir 2010 m. lapkričio 23 d. pateikė kaip Komisijos buprofezino peržiūros ataskaitą.

               (6)

               Papildomoje ataskaitą rengusios valstybės narės ataskaitoje ir naujose Tarnybos išvadose daugiausia dėmesio skirta susirūpinimą kėlusiems klausimams, dėl kurių medžiaga nebuvo įtraukta į sąrašą. Šie klausimai buvo visų pirma susiję su tuo, kad neįmanoma atlikti patikimo vartotojų sąlyčio su medžiaga vertinimo, nes trūksta duomenų tinkamai likučių apibrėžčiai nustatyti.

               (7)

               Nauja pareiškėjo pateikta informacija sudarė galimybes įvertinti vartotojo sąlytį su medžiaga. Turimoje informacijoje nurodyta, kad rizika vartotojams yra priimtino lygmens.

               (8)

               Taigi, remiantis pareiškėjo pateiktais papildomais duomenimis ir informacija, konkrečius klausimus, dėl kurių medžiaga nebuvo įtraukta, galima išspręsti. Kitų neišspręstų mokslinių klausimų neiškelta.

               (9)

               Įvairiais tyrimais nustatyta, kad augalų apsaugos produktai, kuriuose yra buprofezino, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų reikalavimus, visų pirma tais naudojimo atvejais, kurie išnagrinėti ir išsamiai aprašyti Komisijos peržiūros ataskaitoje. Todėl buprofeziną tikslinga įtraukti į I priedą, siekiant užtikrinti, kad augalų apsaugos produktai, kurių sudėtyje yra šios veikliosios medžiagos, visose valstybėse narėse būtų registruojami vadovaujantis tos direktyvos nuostatomis.

               (10)

               Nepažeidžiant šios išvados, tikslinga gauti patvirtinančios informacijos tam tikrais konkrečiais klausimais. Direktyvos 91/414/EEB 6 straipsnio 1 dalyje nustatyta, kad medžiagos įtraukimas į I priedą gali priklausyti nuo tam tikrų sąlygų. Todėl tikslinga reikalauti, kad pareiškėjas pateiktų papildomos informacijos, kad būtų galima patvirtinti perdirbimo ir metabolinio virsmo veiksnių svarbą vertinant riziką vartotojams.

               (11)

               Todėl tikslinga Direktyvą 91/414/EEB atitinkamai iš dalies pakeisti.

               (12)

               Šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Valstybės narės priima įstatymus ir kitus teisės aktus, būtinus, kad būtų laikomasi šios direktyvos, ne vėliau kaip iki 2011 m. liepos 31 d. Jos nedelsdamos pateikia Komisijai tų teisės aktų nuostatų tekstą bei tų nuostatų ir šios direktyvos atitikties lentelę.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   3 straipsnis
   Ši direktyva įsigalioja 2011 m. vasario 1 d.
   4 straipsnis
   Ši direktyva skirta valstybėms narėms.

      Priimta Briuselyje 2011 m. sausio 20 d.

            Komisijos vardu

            Pirmininkas

         José Manuel BARROSO

      (1)  OL L 230, 1991 8 19, p. 1.

      (2)  OL L 55, 2000 2 29, p. 25.

      (3)  OL L 224, 2002 8 21, p. 23.

      (4)  OL L 263, 2008 10 2, p. 18.

      (5)  OL L 15, 2008 1 18, p. 5.

      (6)  Europos maisto saugos tarnyba. „Veikliosios medžiagos pesticido buprofezino keliamos rizikos vertinimo bendros peržiūros išvados.“ EMST leidinys, 2010 m.; 8(6):1624. [77 p.]. doi:10.2903/j.efsa.2010.1624. Pateikta www.efsa.europa.eu.

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Įsigalioja

                     Įrašymo termino pabaiga

                     Konkrečios nuostatos

                     „325

                     Buprofezinas
                     CAS Nr. 953030-84-7

                     CIPAC Nr. 681

                     (Z)–2–tret–butilimin–3–izopropil–5–fenil–1,3,5–tiadiazinan–4–onas

                     ≥ 985 g/kg

                     2011 m. vasario 1 d.

                     2021 m. sausio 31 d.

                     A   DALIS
                     Leidžiama naudoti tik kaip insekticidą arba akaricidą.
                     B   DALIS
                     Įgyvendinant VI priede nustatytus vienodus principus, atsižvelgiama į buprofezino peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2010 m. lapkričio 23 d.
                     Atlikdamos šį bendrą vertinimą, valstybės narės turi ypatingą dėmesį skirti:

                                 a)

                                 su medžiaga dirbančių asmenų ir darbuotojų saugai ir užtikrinti, kad naudojimo instrukcijose būtų numatyta tam tikrais atvejais naudoti tinkamas asmens apsaugos priemones;

                                 b)

                                 vartotojų sąlyčiui su buprofezino (anilino) metabolitais vartojant perdirbtus maisto produktus;

                                 c)

                                 tam tikro laukimo laikotarpio taikymui sėjomainos būdu keičiant šiltnamiuose auginamas kultūras;

                                 d)

                                 pavojui vandens organizmams ir užtikrinti, kad prireikus naudojimo sąlygose būtų numatytos rizikos mažinimo priemonės.

                           Suinteresuotos valstybės narės turi reikalauti pateikti patvirtinančią informaciją apie perdirbimo ir metabolinio virsmo veiksnių svarbą vertinant riziką vartotojams.
                     Suinteresuotos valstybės narės užtikrina, kad pareiškėjas pateiktų Komisijai tokią patvirtinančią informaciją iki 2013 m. sausio 31 d.“

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.


title: 2010 m. lapkričio 29 d. Komisijos direktyva 2010/82/ES, kuria dėl veikliosios medžiagos tetrakonazolo naudojimo srities išplėtimo iš dalies keičiama Tarybos direktyva 91/414/EEB  Tekstas svarbus EEE

text:
30.11.2010

               LT

               Europos Sąjungos oficialusis leidinys

               L 313/10

         KOMISIJOS DIREKTYVA 2010/82/ES
   2010 m. lapkričio 29 d.
   kuria dėl veikliosios medžiagos tetrakonazolo naudojimo srities išplėtimo iš dalies keičiama Tarybos direktyva 91/414/EEB
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalies antros pastraipos antrą įtrauką,
   kadangi:

               (1)

               Tarybos direktyva 2009/82/EB (2) veiklioji medžiaga tetrakonazolas buvo įtrauktas į Direktyvos 91/414/EEB I priedą ir jį leista naudoti kaip fungicidą.

               (2)

               Tačiau tetrakonazolą leista naudoti tik kaip lauko kultūrų fungicidą ribojant jo kiekį ir naudojimo laiką. Visiškai neleista jo naudoti obuoliams ir vynuogėms. Šie apribojimai buvo reikalingi, nes tetrakonazolą įtraukiant į priedą trūko gruntinio vandens vertinimui reikalingos informacijos, ypač dėl galimo užterštumo dviem nežinomais metabolitais, kurių pareiškėjas nebuvo identifikavęs. Vartotojams kylančios rizikos vertinimui atlikti reikalinga informacija apie šios medžiagos naudojimą obuoliams ir vynuogėms buvo neišsami.

               (3)

               Pareiškėjas „Isagro“ paprašė iš dalies pakeisti įrašą dėl tetrakonazolo ir išplėsti jo, kaip fungicido, taikymo sritį, pašalinant šiuos apribojimus. Savo prašymui pagrįsti pareiškėjas pateikė daugiau mokslinių duomenų.

               (4)

               Komisijos reglamentu (EB) Nr. 1490/2002 (3) valstybe nare pranešėja paskirta Italija šiuos duomenis išnagrinėjo ir 2010 m. vasario 10 d. Komisijai pateikė tetrakonazolo vertinimo ataskaitos projekto papildymą, kuris buvo nusiųstas valstybėms narėms ir Europos maisto saugos tarnybai (EMST), kad šios pateiktų pastabų. Vertinimo ataskaitos projektą ir papildymą valstybės narės ir Komisija peržiūrėjo Maisto grandinės ir gyvūnų sveikatos nuolatiniame komitete ir 2010 m. spalio 28 d. pateikė kaip Komisijos tetrakonazolo peržiūros ataskaitą.

               (5)

               Pareiškėjo pateikti nauji duomenys ir valstybės narės pranešėjos atliktas naujas vertinimas rodo, kad prašomas naudojimo srities išplėtimas nekelia jokios kitos rizikos nei ta, į kurią buvo atsižvelgta Direktyvos 91/414/EEB I priedo specialiose nuostatose dėl tetrakonazolo ir Komisijos parengtoje šios medžiagos peržiūros ataskaitoje. Visų pirma dėl gruntinio vandens užterštumo valstybė narė pranešėja nusprendė, kad naujame pareiškėjo pateiktame tyrime šie metabolitai identifikuoti ir nėra nepriimtino šalinimo. Dėl šios medžiagos naudojimo obuoliams ir vynuogėms daroma išvada, kad iš naujų stebėtų ir lauko tyrimų duomenimis papildytų duomenų apie liekanas matyti, kad nėra pavojaus vartotojams iš karto ar per laiką gauti šios medžiagos dozę.

               (6)

               Todėl pagal Direktyvos 91/414/EEB 5 straipsnio 1 dalies a ir b punktus tikslinga pakeisti konkrečias nuostatas dėl tetrakonazolo, panaikinant jo naudojimo kaip fungicido apribojimus.

               (7)

               Todėl tikslinga Direktyvą 91/414/EEB atitinkamai iš dalies pakeisti.

               (8)

               Šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priede įrašo dėl tetrakonazolo stulpelio „Konkrečios nuostatos“ A dalis pakeičiama taip:

      „A DALIS
      Galima leisti naudoti tik kaip fungicidą.“

   2 straipsnis
   Valstybės narės ne vėliau kaip 2011 m. kovo 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą bei tų nuostatų ir šios direktyvos atitikties lentelę.
   Tas nuostatas jos taiko nuo 2011 m. balandžio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   3 straipsnis
   Ši direktyva įsigalioja dvidešimtąją dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2010 m. lapkričio 29 d.

            Komisijos vardu

            Pirmininkas

         José Manuel BARROSO

      (1)  OL L 230, 1991 8 19, p. 1.

      (2)  OL L 196, 2009 7 28, p. 10.

      (3)  OL L 224, 2002 8 21, p. 23.


title: 2011 m. sausio 3 d. Komisijos direktyva 2011/1/ES, kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga 6-benziladeninas, ir iš dalies keičiamas Sprendimas 2008/941/EB  Tekstas svarbus EEE

text:
4.1.2011

               LT

               Europos Sąjungos oficialusis leidinys

               L 1/5

         KOMISIJOS DIREKTYVA 2011/1/ES
   2011 m. sausio 3 d.
   kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga 6-benziladeninas, ir iš dalies keičiamas Sprendimas 2008/941/EB
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Komisijos reglamentuose (EB) Nr. 1112/2002 (2) ir (EB) Nr. 2229/2004 (3) nustatytos Direktyvos 91/414/EEB 8 straipsnio 2 dalyje nurodytos darbo programos išsamios ketvirtojo etapo įgyvendinimo taisyklės ir nustatytas veikliųjų medžiagų, kurias reikia įvertinti dėl to, ar galima įtraukti į Direktyvos 91/414/EEB I priedą, sąrašas. Tame sąraše yra 6–benziladeninas.

               (2)

               Vadovaudamasis Reglamento (EB) Nr. 2229/2004 24e straipsniu pranešėjas per du mėnesius nuo vertinimo ataskaitos projekto gavimo atsisakė palaikyti siūlymą įtraukti tą veikliąją medžiagą į Direktyvos 91/414/EEB I priedą. Taigi 2008 m. gruodžio 8 d. buvo priimtas Komisijos sprendimas 2008/941/EB dėl tam tikrų veikliųjų medžiagų neįtraukimo į Tarybos direktyvos 91/414/EEB I priedą ir augalų apsaugos produktų, kurių sudėtyje yra tų medžiagų, registracijos panaikinimo (4); šiuo sprendimu 6-benziladeninas neįtrauktas į minėtą priedą.

               (3)

               Pirminis pranešėjas (toliau – pareiškėjas), vadovaudamasis Direktyvos 91/414/EEB 6 straipsnio 2 dalimi, pateikė naują paraišką prašydamas taikyti skubos tvarką, nustatytą 2008 m. sausio 17 d. Komisijos reglamento (EB) Nr. 33/2008, nustatančio išsamias Tarybos direktyvos 91/414/EEB nuostatų taikymo taisykles, susijusias su veikliųjų medžiagų, įtrauktų į šios direktyvos 8 straipsnio 2 dalyje nurodytą darbų programą, bet neįtrauktų į jos I priedą, vertinimo įprasta ir skubos tvarka (5), 14–19 straipsniuose.

               (4)

               Paraiška pateikta Jungtinei Karalystei, kuri Reglamentu (EB) Nr. 2229/2004 buvo paskirta ataskaitą rengiančia valstybe nare. Nustatytų skubos tvarkos terminų buvo laikytasi. Veikliosios medžiagos specifikacija ir nurodytos paskirtys yra tokios pačios, kokios nustatytos Sprendimu 2008/941/EB. Paraiška taip pat atitinka kitus Reglamento (EB) Nr. 33/2008 15 straipsnyje nustatytus turinio ir tvarkos reikalavimus.

               (5)

               Jungtinė Karalystė įvertino pareiškėjo pateiktus papildomus duomenis ir parengė papildomą ataskaitą. 2009 m. lapkričio 27 d. ji šią ataskaitą pateikė Europos maisto saugos tarnybai (toliau – Tarnyba) ir Komisijai. Tarnyba papildomą ataskaitą perdavė valstybėms narėms ir pareiškėjui, kad jie galėtų pateikti pastabų, ir persiuntė Komisijai gautas pastabas. Vadovaudamasi Reglamento (EB) Nr. 33/2008 20 straipsnio 1 dalimi ir Komisijos prašymu, 2010 m. rugpjūčio 27 d. Tarnyba Komisijai pateikė išvadą dėl 6-benziladenino (6). Vertinimo ataskaitos projektą, papildomą ataskaitą ir Tarnybos išvadą valstybės narės ir Komisija persvarstė Maisto grandinės ir gyvūnų sveikatos nuolatiniame komitete ir 2010 m. lapkričio 23 d. pateikė kaip Komisijos 6-benziladenino peržiūros ataskaitą.

               (6)

               Įvairiais tyrimais nustatyta, kad augalų apsaugos produktai, kurių sudėtyje yra 6-benziladenino, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų reikalavimus, visų pirma dėl naudojimo paskirčių, kurios buvo išnagrinėtos ir išsamiai aprašytos Komisijos peržiūros ataskaitoje. Todėl 6–benziladeniną tikslinga įtraukti į I priedą, siekiant užtikrinti, kad augalų apsaugos produktai, kurių sudėtyje yra šios veikliosios medžiagos, visose valstybėse narėse būtų registruojami vadovaujantis tos direktyvos nuostatomis.

               (7)

               Prieš įtraukiant veikliąją medžiagą į I priedą, turėtų būti suteiktas tinkamas laikotarpis, per kurį valstybės narės ir suinteresuotosios šalys pasirengtų laikytis dėl veikliosios medžiagos įtraukimo atsiradusių naujų reikalavimų.

               (8)

               Nepažeidžiant Direktyvoje 91/414/EEB apibrėžtų prievolių, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, reikalingas galiojančiai augalų apsaugos produktų, kurių sudėtyje yra 6-benziladenino, registracijai persvarstyti, siekiant užtikrinti, kad būtų laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų. Valstybės narės turėtų prireikus keisti, pakeisti nauja arba panaikinti galiojančią registraciją pagal Direktyvos 91/414/EEB nuostatas. Nukrypstant nuo minėto termino, reikėtų nustatyti ilgesnį laikotarpį, per kurį, vadovaujantis Direktyvoje 91/414/EEB nustatytais vienodais principais, dėl kiekvienos numatytos naudojimo paskirties būtų pateikiamas ir įvertinamas III priede nurodytas visas kiekvieno augalų apsaugos produkto dokumentų rinkinys.

               (9)

               Ankstesnė patirtis, įgyta į Direktyvos 91/414/EEB I priedą įtraukiant veikliąsias medžiagas, įvertintas remiantis 1992 m. gruodžio 11 d. Komisijos reglamento (EEB) Nr. 3600/92, nustatančio išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (7), nuostatomis, rodo, kad gali kilti sunkumų išaiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma – pareigą patikrinti, ar registracijos turėtojas gali naudotis tos direktyvos II priedo reikalavimus atitinkančiu dokumentų rinkiniu. Tačiau, aiškiau apibrėžus esamas pareigas valstybėms narėms arba registracijos turėtojams, naujų įsipareigojimų, palyginti su iki šiol priimtomis I priedą iš dalies keičiančiomis direktyvomis, neatsirastų.

               (10)

               Todėl tikslinga Direktyvą 91/414/EEB atitinkamai iš dalies pakeisti.

               (11)

               Sprendimu 2008/941/EB 6-benziladeninas neįtrauktas į I priedą ir augalų apsaugos produktų, kurių sudėtyje yra tos medžiagos, registracija panaikinama iki 2011 m. gruodžio 31 d. Būtina išbraukti eilutę apie 6-benziladeniną to sprendimo priede.

               (12)

               Todėl tikslinga Sprendimą 2008/941/EB atitinkamai iš dalies pakeisti.

               (13)

               Šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Sprendimo 2008/941/EB priedo eilutė apie 6-benziladeniną išbraukiama.
   3 straipsnis
   Valstybės narės ne vėliau kaip iki 2011 m. lapkričio 30 d. priima ir paskelbia įstatymus ir kitus teisės aktus, būtinus, kad būtų įgyvendinta ši direktyva. Jos nedelsdamos pateikia Komisijai tų teisės aktų nuostatų tekstą bei tų nuostatų ir šios direktyvos atitikties lentelę.
   Tas nuostatas jos taiko nuo 2011 m. gruodžio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   4 straipsnis
   1.   Vadovaudamosi Direktyva 91/414/EEB valstybės narės, jei būtina, iki 2011 m. lapkričio 30 d. iš dalies keičia arba panaikina galiojančią augalų apsaugos produktų, kurių sudėtyje yra veikliosios medžiagos 6-benziladenino, registraciją.
   Iki tos dienos jos visų pirma tikrina, ar laikomasi tos direktyvos I priede nurodytų su 6-benziladeninu susijusių sąlygų, išskyrus apibrėžtąsias tos veikliosios medžiagos įrašo B dalyje, ir ar registracijos turėtojas pagal tos direktyvos 13 straipsnyje išdėstytas sąlygas turi dokumentų rinkinį, atitinkantį tos direktyvos II priedo reikalavimus, arba gali juo naudotis.
   2.   Nukrypdamos nuo 1 dalies nuostatų, valstybės narės iš naujo pagal Direktyvos 91/414/EEB VI priede nustatytus vienodus principus, vadovaudamosi tos direktyvos III priedo reikalavimus atitinkančiu dokumentų rinkiniu ir atsižvelgdamos į jos I priedo įrašo B dalį, susijusią su 6-benziladeninu, įvertina kiekvieną registruotą augalų apsaugos produktą, kurio sudėtyje 6-benziladeninas yra vienintelė veiklioji medžiaga arba viena iš keleto į Direktyvos 91/414/EEB I priedą ne vėliau kaip iki 2011 m. gegužės 31 d. įtrauktų veikliųjų medžiagų. Remdamosi tuo vertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose nurodytas sąlygas.
   Tai nustačiusios valstybės narės:

               a)

               jei būtina, ne vėliau kaip iki 2015 m. gegužės 31 d. iš dalies pakeičia arba panaikina produkto, kurios sudėtyje 6–benziladeninas yra vienintelė veiklioji medžiaga, registraciją; arba

               b)

               jei būtina, iš dalies pakeičia arba panaikina produkto, kurio sudėtyje 6–benziladeninas yra viena iš kelių veikliųjų medžiagų, registraciją ne vėliau kaip iki 2015 m. gegužės 31 d. arba iki tokiam pakeitimui ar panaikinimui atlikti nustatytos dienos, kuri nurodyta atitinkamoje direktyvoje arba direktyvose, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.

         5 straipsnis
   Ši direktyva įsigalioja 2011 m. birželio 1 d.
   6 straipsnis
   Ši direktyva skirta valstybėms narėms.

      Priimta Briuselyje 2011 m. sausio 3 d.

            Komisijos vardu

            Pirmininkas

         José Manuel BARROSO

      (1)  OL L 230, 1991 8 19, p. 1.

      (2)  OL L 168, 2002 6 27, p. 14.

      (3)  OL L 379, 2004 12 24, p. 13.

      (4)  OL L 335, 2008 12 13, p. 91.

      (5)  OL L 15, 2008 1 18, p. 5.

      (6)  Europos maisto saugos tarnyba. „Bendros peržiūros išvados dėl veikliosios medžiagos pesticido 6-benziladenino keliamos rizikos vertinimo“. EMST leidinys (2010 m.); 8(10):1716. [49 p.]. doi:10.2903/j.efsa.2010.1716. Pateikta www.efsa.europa.eu.

      (7)  OL L 366, 1992 12 15, p. 10.

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Įsigalioja

                     Įrašymo termino pabaiga

                     Konkrečios nuostatos

                     „322

                     6-benziladeninas
                     CAS Nr.
                     1214-39-7
                     CIPAC Nr. 829

                        N6-benziladeninas

                     ≥ 973 g/kg

                     2011 m. birželio 1 d.

                     2021 m. gegužės 31 d.

                     A   DALIS
                     Leidžiama registruoti tik kaip augalų augimo reguliatorių.
                     B   DALIS
                     Įgyvendinant VI priede numatytus vienodus principus, atsižvelgiama į 6–benziladenino peržiūros ataskaitos, priimtos Maisto grandinės ir gyvūnų sveikatos nuolatiniame komitete 2010 m. lapkričio 23 d., išvadas, ypač į jos I ir II priedėlius.
                     Atlikdamos šį bendrą vertinimą, valstybės narės turi ypatingą dėmesį skirti vandens organizmų apsaugai. Prireikus taikomos rizikos mažinimo priemonės (pvz., apsaugos zonos).“

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.